रेडियो नाटकमा लक्ष्मीको थेगो ‘हरिशरणम्’ धेरैको जिब्रोमा झुन्डिएको छ । हुन पनि, उनी रेडियो नेपालको कृषि कार्यक्रममा ४८ वर्षदेखि निरन्तर बूढीआमैको भूमिकामा छिन् र निरन्तर आनन्दित भइरहेकी छन् । यो कामप्रतिको रुचि, समर्पण र आनन्दले उनको जाँगर कत्ति पनि घटेको छैन । जीवनको ५५ वर्ष नाटकमा बिताएकी लक्ष्मी भन्छिन्, “यसबीचमा दर्जनौं फिल्म र टेलिफिल्ममा पनि काम गरें, बढी आनन्द चाहिं रेडियो नाटक मार्फत श्रोतालाई सूचनासँगै मनोरञ्जन दिंदा आउँछ ।”
